கேள்வி: கருங்குடுமி கொண்டைக் குருவி - வகைப்பாடு பற்றி தகவல் சொல்.
பதில்: கருங்குடுமி கொண்டைக் குருவி முதலில் ''வேங்கா'' பேரினத்தில் விவரிக்கப்பட்டது. ஆனால் பின்னர் ''பிக்னோனோடஸ்'' பேரினத்திற்கு மாற்றப்பட்டது. அண்மைய மூலக்கூறு பலதொகுதி ஆய்வுகளில் ''பைக்னோனோடஸ்'' பேரினத்தில் பலதொகுதிமரபு உயிரினத் தோற்றம் என்று கண்டறியப்பட்டது. மேலும் கருங்குடுமி கொண்டைக் குருவி உட்பட ஐந்து கொண்டைக்குருவி இனங்கள் ''ரூபிகுலா'' பேரினத்துக்கு மாற்றப்பட்டன. 2008 ஆம் ஆண்டு வரை, கருங்குடுமி கொண்டைக் குருவி கருந்தலைக் கொண்டைக் குருவி, சிவப்புத் தொண்டை கொண்டைக் குருவி, சுடர் தொண்டைக் கொண்டைக் குருவி, போர்னியன் கொண்டைக் குருவி போன்றவை ஓரின வகையைச் சேர்ந்தவை என கருதப்பட்டன.
கேள்வி: கருங்குடுமி கொண்டைக் குருவி - விளக்கம் என்பது என்ன?
பதில்: கருங்குடுமி கொண்டைக் குருவி பொதுவாக சுமார் 19 ஆகும் செ.மீ நீளம் இருக்கும். இதன் பெயருக்கு ஏற்றபடி, இந்த கொண்டைக் குருவியின் தலை கருப்பு நிறத்திலும், உடலின் மற்ற பகுதிகள் மஞ்சள் நிறத்திலும் இருக்கும். ஆண் பெண் இரு பறவைகளின் இறகுகள் ஒரே மாதிரியானவையாக உள்ளன. இளம் பறவைகள் சற்றே மங்கிய நிறத்தில் காணப்படும்.
கேள்வி: கருங்குடுமி கொண்டைக் குருவி - நடத்தையும் சூழலியலும் என்பது என்ன?
பதில்: இது புதரில் கூடு கட்டுகிறது; இரண்டு முதல் நான்கு முட்டைகளை இடுகிறது. கருங்குடுமி கொண்டைக் குருவி பழங்களையும் பூச்சிகளையும் உண்ணும்.